Un mal control glucèmic en la diabetis tipus 2 augmenta el risc de desenvolupar malalties cardiovasculars

## Un mal control glucèmic en la diabetis tipus 2 augmenta el risc de desenvolupar malalties cardiovasculars

Personal investigador que ha participat en el projecte liderat pel professor del Departament de Fisiologia de la Universitat Víctor M. Víctor.

Un equip d’investigadors de diferents institucions valencianes, liderat per Víctor M. Víctor, professor del Departament de Fisiologia de la Universitat de València, ha demostrat que un mal control glucèmic durant la progressió de la diabetis mellitus de tipus 2 (DM2) comporta un major risc de desenvolupar malalties cardiovasculars. El treball, publicat en la revista Redox Biology, dut a terme amb 181 pacients del Servei d’Endocrinologia de l’Hospital Universitari Doctor Peset de València.

La DM2 és un trastorn metabòlic que suposa un gran problema per a la salut pública. Els trets característics són la resistència a la insulina, els nivells alts de glucosa en sang, els canvis en el metabolisme de greixos i la inflamació crònica. En 2022 es va estimar que 828 milions d’adults (majors de 18 anys) patien diabetis. L’estudi més gran dut a terme fins avui sobre la incidència de la DM2 a Espanya va registrar 11,6 casos a l’any per cada 1.000 persones.

L’estudi liderat per Víctor M. Víctor, en el qual també participen l’Institut d’Investigació Sanitària INCLIVA i la Fundació Fisabio, totes dues entitats dependents de la Conselleria de Sanitat de la Generalitat Valenciana, suggereix que un mal control glucèmic durant la progressió de la DM2 disminueix el consum d’oxigen i la funció mitocondrial. “Aquestes alteracions ocorren en paral·lel a l’augment de les interaccions entre neutròfils i l’endoteli, així com els nivells de molècules d’adhesió, la qual cosa demostra que els pacients amb DM2 amb mal control glucèmic tenen un risc cardiovascular més gran, per exemple, de cardiopatia isquèmica”, explica Víctor M. Víctor.

Aquest professor de la Universitat de València pertany, a més a més, al Grup d’Investigació de la funció vascular de l’INCLIVA (coordinat pel doctor José M. Vila); al Centre d’Investigació Biomèdica en Xarxa en Malalties Hepàtiques i Digestives (CIBEREHD), de l’Institut de Salut Carlos III, i al Grup d’Investigació Traslacional en Funció Mitocondrial, Salut Cardiometabòlica i Nutrició de Fisabio – Hospital Universitari Doctor Peset.

La investigació ha comptat amb finançament de la Generalitat Valenciana (PROMETEO CIPROM/2022/32, CIGE/2022/122, CIGRIS/2021/112), de Fisabio (UGP-21-236 and UGP15-220), del Ministeri de Ciència i Innovació (CIBEREHD CB06/04/ 0071), de l’Institut de Salut Carlos III (PI22/00424 i PI22/1009) i de la Societat Espanyola de Diabetis (SED). A més a més, n’ha obtingut de la Unió Europea (European Regional Development Fund, ERDF ‘‘A way to build Europe’’) i HORIZON-101136516, Health Outcomes from Raised Urban Settings (acronym: HORUS).

**Referència de l’article**:

Cacace, J., *et al*. (2025). Poor glycaemic control in type 2 diabetes compromises leukocyte oxygen consumption rate, OXPHOS complex content and neutrophil-endothelial interactions. Redox Biol. 2025 Apr; 81:103516. doi:  10.1016/j.redox.2025.103516

Arxivat en:
Recerca, innovació i transferència
, Facultat de Medicina i Odontologia
, Investigació a la UV
, Fisiologia
, Producció científica
, Internacionalització recerca
, Difusió i comunicació científica
, Cultura Científica

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar